У Стразбургу, дзе працягвае працу зімовая сэсія Парлямэнцкай Асамблеі Рады Эўропы, у часе сустрэч з дэлегацыямі й асобнымі парлямэнтарамі абмяркоўваецца сытуацыя ў Беларусі. Старшыня АГП Анатоль Лябедзька сустрэўся ўчора з генэральным сакратаром Рады Эўропы Вальтэрам Швімерам, адным з трох высокапастаўленых кіраўнікоў гэтай эўрапейскай структуры, і перадаў яму зварот ад Кансультацыйнай рады беларускіх апазыцыйных партыяў і ліст ад жонак зьніклых апазыцыянэраў. У сераду спадар Лябедзька меў таксама размову са старшынём Парлямэнцкай Асамблеі АБСЭ Адрыянам Сэвэрынам.